*****

ΚΑΝΟΝΙΣΜΟΣ (ΕΟΚ) αριθ. 420/83 ΤΗΣ ΕΠΙΤΡΟΠΗΣ

της 21ης Φεβρουαρίου 1983

περί του καθεστώτος εισαγωγής ορισμένων κλωστοϋφαντουργικών προϊόντων, καταγωγής Λαϊκής Δημοκρατίας της Κίνας, στις χώρες της Μπενελούξ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3061/79 του Συμβουλίου της 20ής Δεκεμβρίου 1979 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής Λαϊκής Δημοκρατίας της Κίνας (1), όπως τροποποιήθηκε τελευταία από τον κανονισμό (ΕΟΚ) αριθ. 2007/82 (2), και ιδίως το άρθρο 11 παράγραφοι 4 και 5,

Εκτιμώντας:

ότι το άρθρο 11 του κανονισμού (ΕΟΚ) αριθ. 3061/79 καθορίζει τις προϋποθέσεις που επιτρέπουν την επιβολή ποσοτικών περιορισμών·

ότι με τον κανονισμό (ΕΟΚ) αριθ. 341/82 της Επιτροπής (3) θεσπίζονται προσωρινοί ποσοτικοί περιορισμοί, κατά την εισαγωγή, σε ορισμένες περιοχές της Κοινότητας, ορισμένων κλωστοϋφαντουργικών προϊόντων καταγωγής Κίνας, εν αναμονή των αποτελεσμάτων των ήδη αναληφθεισών διαβουλεύσεων·

ότι οι διαβουλεύσεις αυτές οδήγησαν σε αποτέλεσμα αμοιβαία αποδεκτό και ότι πρέπει, επομένως, να θεσπισθούν οριστικά ποσοτικά όρια για τα προϊόντα της κατηγορίας 91 κατά τα έτη 1982 και 1983, με ταυτόχρονη κατάργηση του προσωρινού ποσοτικού ορίου·

ότι οι ποσότητες των εν λόγω προϊόντων, που εξήχθησαν από την Κίνα μεταξύ της 1ης Ιανουαρίου 1982 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από τα όρια που θεσπίστηκαν αντίστοιχα για τα έτη 1982 ή 1983 ανάλογα με την ημερομηνία φορτώσεως των εμπορευμάτων·

ότι τα ποσοτικά αυτά όρια δεν εμποδίζουν την εισαγωγή προϊόντων που καλύπτονται από τα όρια αυτά και απεστάλησαν από την Κίνα προ της ημερομηνίας ενάρξεως ισχύος του παρόντος κανονισμού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στις χώρες της Μπενελούξ των προϊόντων των κατηγοριών που περιλαμβάνονται στο παράρτημα, καταγωγής Κίνας, υπόκειται στους ποσοτικούς περιορισμούς που περιλαμβάνονται στο ίδιο παράρτημα, με την επιφύλαξη των διατάξεων του άρθρου 2.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Κίνα προς τις χώρες της Μπενελούξ προ της ενάρξεως ισχύος του παρόντος κανονισμού, και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται υπό την επιφύλαξη της προσκομίσεως φορτωτικής ή άλλου εγγράφου που αποδεικνύει ότι η αποστολή πραγματοποιήθηκε πριν από την ημερομηνία αυτή.

2. Όλες οι ποσότητες των προϊόντων που αποστέλλονται από την Κίνα από την 1η Ιανουαρίου 1982 και τίθενται σε ελεύθερη κυκλοφορία, αφαιρούνται από τα αντίστοιχα ποσοτικά όρια που θεσπίσθηκαν αντίστοιχα για τα έτη 1982 ή 1983 ανάλογα με την ημερομηνία φορτώσεως των εμπορευμάτων. Εν πάση περιπτώσει, τα ποσοτικά αυτά όρια δεν εμποδίζουν την εισαγωγή προϊόντων που καλύπτονται από τα όρια αυτά, αλλά απεστάλησαν από την Κίνα προ της ημερομηνίας ενάρξεως ισχύος του παρόντος κανονισμού.

3. Οι εισαγωγές των προϊόντων, που αποστέλλονται από την Κίνα προς τις χώρες της Μπενελούξ μετά την έναρξη ισχύος του παρόντος κανονισμού, υπόκεινται στο σύστημα διπλού ελέγχου που προβλέπεται στο άρθρο 1 του παραρτήματος V του κανονισμού (ΕΟΚ) αριθ. 3061/79.

Άρθρο 3

Ο κανονισμός (ΕΟΚ) αριθ. 341/82 καταργείται.

Άρθρο 4

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι τις 31 Δεκεμβρίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 21 Φεβρουαρίου 1983.

Για την Επιτροπή

Wilhelm HAFERKAMP

Αντιπρόεδρος

(1) ΕΕ αριθ. L 345 της 31. 12. 1979, σ. 1.

(2) ΕΕ αριθ. L 216 της 24. 7. 1982, σ. 1.

(3) ΕΕ αριθ. L 44 της 16. 2. 1982, σ. 5.

ΠΑΡΑΡΤΗΜΑ

1.2.3.4.5.6.7.8,9 // // // // // // // // // Κατη-

γορία

// Κλάση

του Κοινού

Δασμολογίου

// Κώδικας

ΝΙΜΕΧΕ

(1983)

// Περιγραφή εμπορευμάτων

// Τρίτες

χώρες

// Κράτη

μέλη // Μονάδες // Ποσοτικά όρια από

1 Ιανουαρίου

έως 31 Δεκεμβρίου

1.2.3.4.5.6.7.8.9 // // // // // // // // 1982 // 1983 // // // // // // // // // // 91

// 62.04

Α ΙΙ

Β ΙΙ

//

62.04-23, 73 // Καλύμματα εμπορευμάτων, οχημάτων, κλπ. Ιστία εν γένει, εξωτερικά παραπετάσματα δια θυρώματα καταστημάτων κλπ., σκηναί και είδη κατασκηνώσεως:

Σκηναί // Κίνα // BNL // τόνοι // 100 // 105 // // // // // // // // //